MURPHY BEDS – A SPACE SAVING ALTERNATIVE – CKB Creations
ckbcreations	in Bathroom Remodeling	 June 20, 2016 June 20, 2016 361 Words Ontsluit van "https://af.wikipedia.org/w/index.php?title=Cabaret_(1972)&oldid=1982258"
Die bladsy is laas op 1 Mei 2019 om 17:05 bygewerk. Seegogga se Bloggie | sommer woordjies wat waai in die wind en miskien aanklank sal vind
TuisteAccommodation, Struisbaai and AgulhasSeegoggas, Krappies en goeters
As Pappa huis toe kom	Posted on Junie 14, 2014	by seegogga As Pappa huis toe kom
As Pappa huis toe kom
saans as die lang skadu’s op die gras kruip
en my bene moeg en stowwerig is
as die dag al lank en oud voel
soos ‘n lang vakansie en vervelig,
dan voel ek nuwe lewe bokspring en sing;
dan huppel ek hom tegemoet
en die wind jaag my aan.
Ek duik in sy arms in,
want nou gaan die dag begin
as Pappa huis toe kom!
Ja gelede geskryf na aanleiding van my kinders se opgewondenheid as hulle pa van die werk af gekom het en dan met hulle lekker rowwe speletjies gespeel het soos net ‘n pa kan.
Aangesien dit more Vadersdag is…..
Share this:ShareEmailFacebookStumbleUponRedditTwitterLike this:Like Loading...	Posted in gedigte en rympies (seestrome van verlange), Los opdrifsels	|
Tagged liefde, pa, pa kind verhouding, speel, vadersdag	|
Kraterstorie Troukatastrofes nr 2: Vonkel ogetjie vonkel	Posted on Mei 13, 2014	by seegogga Dis Donderdagmiddag voor die groot dag. Later die middag moet ons 14 emmers groen loof gaan aflaai vir die saal se opmaak,maar nou is ek en my oudste eers besig om die finale afrondingswerk te doen aan die troukoek wat sy self gebak het.
Ek is besig om met ‘n lang dun kunstenaarskwassie die sjokoladeversiering aan die een kant bietjie in te verf. Die kwassie se agterkant is splinterig en gehawend , want my papagaai hou daarvan om daaraan te kou, maar die haartjiesgedeelte is mos nog reg. Die koek staan op ‘n koekstaander.
”Die koek staan nie in die middel nie!” verklaar my oudste .Sy buk vinnig vorentoe om die koek te skuif – en land met haar oog binne-in die kwassie se agterste punt. Of liewers: Die gesplinterde houtsteel van die kwassie druk met vors in haar lieflike groenerige oog in!
EINA! Haar oog is dadelik bloedbelope en BAIE seer! Ons ry om ‘n oogkundige in die hande te kry, maar daardie dag is daar geen oogkundige op ons dorp nie! Die sekretaresse van die oogkundige is egter baie oulik en bel ‘n oogspesialis in Kaapstad en verduidelike die noodsituasie. Die kind trou oor 1 en ‘n halwe dag, en dan moet die oog reg wees! Dié beveel aan dat ons hom in Kaapstad kom sien. Dis meer as 2 uur se ry van ons af, dis reeds omtrent 3 .30nm en daar is eenvoudig geen tyd nie. Is daar ‘n ander plan? Ons moet dokter toe dat sy kan kyk of daar splinters in die oog is, indien nie, kan hy oogdruppels voorskryf.
Die dokter loer met ‘n vergrootglas na haar seer ogie. Die cornea het seergekry, maar dit lyk darem nie of daar enige splinters in die oog is nie. Terug na die oogkundige se sekretaresse. Die gawe oogarts in Kaapstad, wie hy ookal mag wees, gee sowaar vir ons ‘n voorskrif van oogdruppels wat antibiotika sowel as cortisoon bevat en beveel dat sy dit elke halfuur in die oog moet gooi – o-ja, en sy moet te alle tye ‘n oogklap dra. Mmmm die oogdruppels word gegooi , maar ‘n oogklap soos ‘n seerower? Aikona!
Net toe lui die telefoon. Dis my man se werk. Ek moet nou nie skrik nie, maar hy het ‘n klein ongelukkie gehad en hulle het hom hospitaal toe geneem. Sal ek hom asseblief daar gaan haal?
By die hospitaal word die pa wat die bruid die kerk moet inneem, met ‘n rolstoel uitgestoot. Hy kan nie eintlik loop nie, want ‘n houtstomp het hom in sy been gesteek en die spier en senuwee beskadig. Hy het in die veld ‘n stuk hout opgetel , wat toe altyd ‘n pofadder was. Die slang is eenkant toe, en hy anderkant toe – en toe val hy oor die stomp….
Daardie aand sit ons gesinnetjie toe met tonne loof wat gesny en saal toe gekarwy moet word, en twee kranklikes, – die einste twee wat Saterdag moet “shine”.
Ken julle ‘n seer oog wat heelnag traan? Die voornemende bruid het nog in die nag wakker geord en gehuil omdat haar oog so pyn. Toe my pragtige kind die Vrydagoggend voor die troudag opstaan, is haar oog dik geswel en bottoe. Die vel hang sulke riwwe hier oor haar wang, asof sy ‘n boksgeveg verloor het.
Dit was tyd vir positiewe denke. ” Ons het nou gebid vir hierdie oog, en jy glo nou net hy sal more reg wees.” ” Jy sê net vir jou oog, hy is more reg!” “Glo dit!” Die oogklap word uitgepluk en met’n wattetjie onder word hy pliggetrou heeldag gedra tot slapenstyd. Elke halfuur word die druppels gegooi. Die oog lyk sleg, maar ons hou vol met positiewe denke.
My tannie bel. Sy het nou so gedink: as die oog nie reg is nie, gaan koop ons ‘n klomp oogklappies en plak hulle vol sequins. Dan dra ons almal die klappies en sê dis deel van die trou-uitrusting….
Daardie Vrydagaand eet ons almal lekker saam in ons restourant, my kind met oogklap en al en ons bly positief, al lyk die getuienis verdoemend. My man kan darem intussen al ‘n paar treë gee- met moeite. Ook hy moet sy been bemoedig en aanspreek.
Ek is vandag spyt dat ek nie foto’s geneem het van daardie oog en daardie been nie, want hulle het regtig baie sleg gelyk. My man het nou, 6 jaar later, steeds ‘n lelike lidteken van sy ontmoeting met die slang en die stomp en êrens op ‘n video het ons ‘n deeltjie waar my kind met oogklap en al weereens nog die ” weddingplanner” se onversadigbare lus na groen loof probeer bevredig.
Maar julle moet my glo ( en ons kon dit self byna nie glo nie!) as ek julle vertel: Toe my dogter daardie Saterdagoggend wakker word, is haar oog reg! 100%!!! Wow! Dankie liewe Vader, ons gebede is verhoor! Dis ‘n wonderwerk! My man kon haar die paadjie af begelei ( met moeite, maar nie so dat iemand dit sal agterkom nie) en my kind het geblom.
Dit was ‘n pragtige troue, al die dramas ( en loof) ten spyt.
Share this:ShareEmailFacebookStumbleUponRedditTwitterLike this:Like Loading...	Posted in kraters en ander skandes (humor), Los opdrifsels	|
kraterstorie 20 : troukatastrofes nr 1: Dek tafeltjie dek	Posted on Mei 6, 2014	by seegogga Nou die dag het Kameel vertel van haar dogter se troue, en hoe die pragtige blomme wat hulle bestel het, toe by die verkeerde troue opgedaag het. Dit het my laat dink aan my eie en ook my 3 dogters se troues. Elke troue het sy eie katastrofe!
My eie troue was vol senutergende haakplekke. Eers het die dame wat die rok gemaak het, dit regtig verskriklik verbrou en op die ou einde was dit heeltemal te kort! Gelukkig het ek ‘n ma gehad wat kon toor met die naald, en deur ‘n stukkie in die middel in te las, aan die bostuk( wat gelukkig ook te kort was) en onder die belt gedeelte, kon sy die nodige lengte gee. Die los kant bostukkie het sy sommer heeltemal oorgemaak want ek het die spulletjie so bekyk en maar ekstra lap gaan koop, omdat ek geweet het ons gaan dit nodig hê.
Die troue was in ‘n markiestent in my ouers se groot seetuin op Struisbaai. Die dorpie was klein met min fasiliteite, so 33 jaar gelede, om presies te wees. Die Motel het pragtige ovaal eikehouttafels in hulle ontspanningsarea gehad, en die het my ouers lank voor die tyd met hulle gereël en bespreek vir die groot dag. Die dag voor die troue is die tafels afgelaai , en ons het dit mooi gedek- in stormwind, soos hy net op Struisbaai kan waai – julle ander Overbergers sal weet waarvan ek praat as ek sê dat die mans deur die nag kort kort moes gaan tentpenne vaskap en houtbalke onder op die seile pak om te keer dat die tent in ‘n valskerm verander.
Die volgende oggend het die wind al sagter begin waai, en toe ek 10 vm moes trou, was dit net ‘n ligte briesie – ‘n pragtige dag – behalwe nou vir die groot katastrofe.
Eers moes my aanstaande die wittebroodskar aan die brand stoot die afdraande paadjie af. Ons het met die vliegtuig van Johannesburg afgekom en sou met my pa se motor (waarmee hy nooit ry nie, hy hét mos sy seebakkie) met vakansie gaan. Na die karstotery en gepaardgaande senuwees, kry hy so warm dat hy sommer sy hempsmoue oprol.
Toe ons nou net mooi amper gereed is om kerk toe te vertrek, kom die Motel se vragmotor daar aangejaag. Hulle het vir ons verkeerde tafels gegee, en hulle het dit nou nodig vir ‘n ander funksie. Hulle kom hulle tafels haal en bring vir ons ander. Al die gepratery help net mooi niks, die motel laai hulle mooi eikehoutafels op en laai aaklige metaal tafeltjies af . Daar was geen tyd vir ons om iets aan die saak te doen nie, en my ouers vra my nefie en sy studentemaat om maar die troue te mis en gou die tafeltjies reg te sit voor die mense kom. Daar is min tyd oor. My aanstaande pluk sy baadjie aan en weg is almal kerk toe.
Dis toe ons uiteindelik weer by die markiestent kom, dat ons sou sien wat studente as prakties beskou: die bliktafeltjies was in ‘n lang ry in die middel van die markiestent af gepak: geen tafeldoek of blom in sig nie, en bo-op die tafeltjies was die bokse en kratte drank net so gepak vir maklike uithaal en drink!
Ek wou natuurlik iets oorkom, maar wat kan jy doen? Op die ou einde het ons tog heerlik troue gehou. Toe ons na die tyd uitgeput onspan , en my man sy baadjie uittrek, sien hy dat hy nog steeds sy opgerolde moue onder sy baadjie gehad het. In die haas het hy skoon vergeet om hulle af te rol en vas te maak voor hy sy baadjie aantrek.
Nouja, vandag 33jaar later, kan ons maar net oor alles lag.
Ek wil nou vir Slakkelak vra om vir ons van troukatastrofes te vertel, want sy is juis so stil deesdae. Waar is jy Slakkie?
Share this:ShareEmailFacebookStumbleUponRedditTwitterLike this:Like Loading...	Posted in kraters en ander skandes (humor), Los opdrifsels, Seestories	|
Tagged katastrofes, troue	|
Toortsie se liedjiespeletjie: Speel saam, dis gratis!	Posted on April 29, 2014	by seegogga Toortsie het ‘n lekker speletjie uitgedink: iets plesierig en heel musikaal. Ons kan vir haar enigiets vra, en sy antwoord met ‘n gepaste liedjie.
Nou gaan ek, in opdrag van haar, dieselfde doen. Julle kan my enigiets vra, en ek gaan probeer om met ‘n liedjie te antwoord_ en meer nog, ek gaan probeer om die videotjie van Youtube by te sit, as daar so-iets oor daardie liedjie bestaan!! Dan kan julle wat wil, sommer luister ook. Yebo, ja, yes! Maar wees tog asb genadig met julle vrae asb!
Ek nooi dus elkeen wat hier lees uit om iets te vra. Tik net jou vraag in hier by die comment venstertjie, en kyk of ek dalk vir jou met ‘n liedjie kan antwoord. As jy wil weet wat my antwoord is, moet jy net daar onder op “stel my in kennis van nuwe kommentaar” ook klik, dan sal jy ‘n e-mail kry wanneer ek antwoord.
Dis pret! Speel saam!
Ek tag ook sommer vir Herriemerrie wat deesdae so skaars is, om saam te speel, asook Alleman.
Nou toe; Ek is reg vir julle Laat waai!
Share this:ShareEmailFacebookStumbleUponRedditTwitterLike this:Like Loading...	|
Aandag alle Overberg skrywers, bloggers en belangstellendes: ‘n Storiefees by Van Brakelstoor!	Posted on April 27, 2014	by seegogga Nouja, as ‘n mens blog, is jy lief vir skryf, ne! Sommige van ons skryf oor ons gevoelens, of ons eie idees oor dinge. Sommige van ons skryf stories. Sommige van ons skryf inspirered en opbouend oor positiewe denke. En sommiges van ons het selfs ons eie e-boek uitgewery. Wat ek wel weet, is dat die Overbergers lief is vir stories vertel en stories skryf. Van die beste skrywers is Suid Afrika vind jy net hier; in die OVERBERG.Lees ook hier.
Nou is hier is storiefees vir oud en jonk, professioneel en amateur, en ek wil graag vir julle almal nooi om te kom deelneem. Trisa, met jou kennis kan jy dalk die wereld van die e-boeke vir ander verbreed, en so nuwe werk kry. Sal dit nie wonderlik wees as Chanette Paul ook haar boeke hier kom uitstal nie?
Aandag alle Overberg skrywers en bloggers en belangstellendes. Kyk asb na Ernie Mellet se skrywe en advertensie:
Hoop dit gaan goed. Ek is darem ook weer aan die gang en sien baie uit na die Storiefees. Ons kan verstaan dat sommige van die skrywers van die Suid-Kaap dit nie sal bywoon nie as gevolg van die afstand, maar ons wil ‘n beroep doen op mense van die Overberg, Strandveld en Boland om moeite te doen om daar te wees. Dit is ‘n geleentheid waar niemand op niemand gaan neersien nie, maar julle sal vriende kan maak wat soos jy voel oor skryfwerk al mag die genre waarin hulle werk heeltemaal anders wees as waarin jy eksperimenteer.
Ek wil dus ‘n beroep doen op skrywers wat reeds betrokke is, om hierdie epos aan mense te Forward wat in bostaande area woon om hulle daarvan in kennis te stel. Ek het gehoor dat daar baie skrywers is wat in hierdie gebied afgetree het. Hulle kan gerus kom sommer om net te kom gesels of te kom luister. Daar is geen komplot om julle werk te “steel” nie; vra vir die ander skrywers wat betrokke is. Kopiereg bly joune en ons sal niks gebruik sonder om toestemming te vra nie. Dit is ook nie ploeg met ander se kallers nie; die ATKV is ‘n Nie-Winsmakende-Organisasie.
Ons sal enige tyd aan belangstellendes skrywers se besonderhede gee wat reeds betrokke is (daar is 50!) sodat julle eers met hulle kan gesels. Ons het niks om weg te steek nie. Dit is bloot outydse diens aan ‘n groep mense om hulle beter te laat presteer tot hulle eie voordeel en tot voordeel van die lesers met wie hulle hulle werk deel.
Ons moet asseblief stiptelik om 11:00 begin. Skrywers wat hulle eie werk wil voorlees, moet my kontak asseblief. ALMAL MOET PLEKKE BESPREEK TEEN 5.5.2014! Waar kry jy sulke waarde vir R30??????
Ek kan 4 Swellendammers oplaai op pad soontoe en weer terugbring. Ek vertrek 08:00 uit Suurbraak.
Mag ons van hierdie geleentheid ‘n fenominale sukses maak waar nuwe woema oorgedra kan word aan hulle wat op die oomblik vir stowwerige laaie skryf en hulle uit hulle kokonne laat bars tot voordeel van die nuwe gehoor aan wie ons hulle gaan voorstel. Kreatiwiteit het nie grense nie.
Ons sien uit om julle daar te sien.
Groetnis tot dan
AMATEUR SKRYWERS BOND HOOFRAADGEWER, SKRYWER en AANBIEDER: ERNIE MELLET 079.333.0055, erniemellet@telkomsa.net
Ons help beginner- en amateurskrywers en digters
KOM LAG…EN HUIL SAAM !!!
OVERBERG STORIEFEES vir
AMATEUR SKRYWERS! (14 – 90+ jaar)
Saterdag 10 MEI 2014, 11:00 – 15:00, Van Brakelstoor (R326/R316) Caledon.
Ontmoet die land se ONBEKENDSTE SKRYWERS! INFORMEEL en GESELLIG. Skreeusnaaks tot Trane-trekkerig
BEPERKTE SITPLEK! VOORAFBESPREKING NOODSAAKLIK BY ERNIE TEEN 5.5.2014! TOEGANG: Net R30 BY DIE DEUR vir Groentesop en Tuisgebakte Brood-middagete. Graad 9-Leerders tot 90-plussers welkom. Enige gebied. Gratis eksemplaar van Trilogie van Spanning. 200 bladsye. Die ASB se eerste boek Storie Skryf is Lekker! te koop teen kosprys: R60. 232 Bladsye! Ook ander bundels en boeke teen goeie pryse.
HET JY AL OOIT ‘N AFRIKAANSE KORTVERHAAL, KITSVERHAAL, STORIE, VERSIE, RYMPIE, GEDIG, TONEELSTUK OF LIEDJIE GESKRYF? Kort jy motivering of skryfvriende?
KOM LEES JOU WERK VOOR, DRA DIT VOOR, VOER DIT OP OF SING DIT, WANT ANDER BEGINNER-SKRYWERS GAAN DIESELFDE DOEN. OF HULLE GAAN DIT AAN ONS STUUR SODAT ONS MANUSKRIPTE KAN OORWEEG OM DEUR ONS VOORGELEES TE WORD BY DIE STORIEFEES.
AS JY HULP SOEK MET JOU SKRYFWERK WAT MISKIEN IN ‘N LAAI Lê EN STOF VERGADER, STUUR DIT AAN ONS SODAT ONS JULLE KAN HELP. DIS GRATIS. ONS KRITISEER NIE. EPOS EIE WERK VERKIESLIK INARIAL FONTGROOTTE 12. ONS HELP OOK MET MANUSKRIPTE WAT JY AAN UITGEWERS STUUR OF SELF WIL PUBLISEER. DIS ONS BYDRAE OM AFRIKAANS TE BEVORDER…
SIEN JULLE BY DIE STORIEFEES !!!!
Share this:ShareEmailFacebookStumbleUponRedditTwitterLike this:Like Loading...	Posted in Die Overberg: my wereld., die tale wat ons praat	|
Seeskatte; Die storie van Robbie die Rob	Posted on April 14, 2014	by seegogga Die see verander altyd. Dit gee soms skatte waarvan ons net kan droom, avonture wat nooit weer herhaal sal word nie omdat dit so ongewoon is, en nes jy dink jy ken die see, dan gebeur daar iets nuuts.
Ek het verlede keer vertel van die groot skool dolfyne, die dag van die seesterre en die dag van die groen seepampoentjies- almal uitsonderlike gebeurtenisse. Ek het lank gelede vertel van Parrie , ons beroemde pylstert in die hawe en van ou Tandjies, die gelukkige haai. Waarvan ek nog nie vertel het nie, is van ons nuutste inwoner.So ongeveer ‘n maand gelede het hy net hier opgedaag in die hawe: Robbie die rob.
Hoe het hy hier gekom? Agter die reuk van ‘n vissersboot se aas aan geswem? Niemand weet nie, maar toe ons weer sien, is hy hier. Eers het hy reg in die pad van die boottreilers gelê, soms luid gebulk en nader gewaggel as hy enigsins kos geruik het. Die restourant eienaar was dadelik bekommerd oor sy klante. Twee oseane akwarium is geskakel, Natuurbewaring en die veearts is geskakel, maar dit lyk of daar geen ander plek vir Robbie is , behalwe Struisbaai hawe nie – en soos mense is, het die vissers en die viswinkel se mense hom begin voer. Daar is gou agtergekom wat fout is. Robbie is blind. Sy oë is die heeltyd toe, net sy linkeroog maak nou en dan op ‘n skrefie oop, maar dit is duidelik dat hy die vis wat voor hom neergesit word, ruik en nie sien nie.
Share this:ShareEmailFacebookStumbleUponRedditTwitterLike this:Like Loading...	Posted in Die Overberg: my wereld., Los opdrifsels, Overberg, Seestories	|
Tagged avontuur, rob, see, skatte seeskatte, Struisbaai, Struisbaai akkommodasie, Struisbaai hawe, Vakansie	|
Dolfyne op Struisbaai	Posted on Maart 25, 2014	by seegogga Dolfyne in Struisbaai
Klik op die prentjie om hierdie mooi video van Struisbaai Fishing Adventures te sien. Hulle het my toestemming gegee dat ek dit kan plaas.
By die see gebeur daar altyd iets! Soos die see nooit twee dae lank dieselfde is nie, so is die gebeutertenisse ook altyd ‘n verrassing.
Ek onthou hoe ek en die kinders een winderige koue Sondagmiddag af see toe is. Niemand wou water toe gaan nie, agv die gure weer, maar ek het voet by stuk gehou dat ‘n mense nie ‘n hele naweek see toe kan gaan en dan nooit eers by die see self uitkom nie.
Toe ons daar by die twee ou mure van Struisbaai kom ( vandag Die Blokke genoem), lê daar seesterre: duisende en duisende! ‘n Mens kan nie trap nie, of jy trap op een. Hulle is almal redelik groot en grys. Die wat op die sand lê, is opgekrul en lyk dood, en die in die water lewe . As die “droë” seesterre in die water teruggesit word, het hulle pote weer oopgekrul en het hulle weer begin lewe kry! Ons het begin om die op die sand terug te sit in die water – ‘n onbegonne taak, want daar was duisende! Vergete was die wind, die koue en die gure weer. My kinders het hulle gate uit geniet en een van daardie wonderlike seeoomblikke beleef- iets wat hulle dalk nooit weer so sal sien nie.
‘n Ander keer het ons by die walle op daardie groen pampoentjie skulpies afgekom. Ook duisende en mooi groot ook! Ons het daardie dag 3 streepsakke vol seepampoentjies opgetel - strus bob!.Gelukkig tog dat my pa die sakke agter in sy bakkie gehad het. As hy meer sakke gehad het, sou ons hulle ook kon vul. Ek het nog nooit weer so ‘n oorvloed van die groen skulpe beleef nie.
Hier op die video hierbo, sien julle ook ‘n wonderlike gesig- ook iets wat nie aldag op Struisbaai voorkom nie. Die dolfyne -honderde van hulle! Dit moet seker deel wees van die ‘dolphin run’ wat elke jaar plaasvind as die vis loop, maar ai, dis mooi!
En dan is daar ons nuutste onverwagse aanwins in die hawe – maar meer oor hom in my volgend blog. Klik hier om van hom te lees.
Liewe Transvaalse besoekers, onthou tog , as die weer dalk nie is soos u bestel het nie, die see is altyd opwindend. Daar gebeur altyd iets. al is dit ook nou net die skuimende groot branders en die seevoëls wat vlieg, maar iets sal jy kry wat spesiaal is.
Share this:ShareEmailFacebookStumbleUponRedditTwitterLike this:Like Loading...	Posted in Die Overberg: my wereld., Los opdrifsels, Seestories	|
Tagged dofyne, see Struisbvai Struisbaai fishing adventures	|
Welkom hier by Seegogga se Bloggie! Jy is die	43,223 ste besoeker! Lekker lees.
seestrome(Kategoriee)	Aandag! Verbeter die lewe en word 'n mijoener! (4)
Die Overberg: my wereld. (37)
die tale wat ons praat (25)
feeverhale en ander stories (16)
gedigte en rympies (seestrome van verlange) (22)
kraters en ander skandes (humor) (20)
Los opdrifsels (96)
ouma se bababoek ( ouerleiding) (19)
Vertelling: Die Juffrou en John (9)
Jongste krappies	As Pappa huis toe kom
Kraterstorie Troukatastrofes nr 2: Vonkel ogetjie vonkel
kraterstorie 20 : troukatastrofes nr 1: Dek tafeltjie dek
Toortsie se liedjiespeletjie: Speel saam, dis gratis!
Aandag alle Overberg skrywers, bloggers en belangstellendes: ‘n Storiefees by Van Brakelstoor!
Top Posts & PagesDie deurmekaar tale van kleur
Ma se seksboek. Brief 19: Vroulike seksuele ervaring
Dit is Vakansietyd
Seesterretjies. onlangse kommentaar	seegogga on Seeskatte; Die storie van Robb…Seerowers!(deel 4) |… on Seerowers!(deel 1)SEEROWERS! ( DEEL 3)… on Seerowers!(deel 1)Seerowers! (Deel 2)… on Seerowers!(deel 1)Lewies Mymer on Seeskatte; Die storie van Robb…seegogga on Seeskatte; Die storie van Robb…Woef-Woef on Seeskatte; Die storie van Robb…seegogga on Seeskatte; Die storie van Robb…seegogga on As Pappa huis toe komseegogga on As Pappa huis toe kom	my boekies
Selekante ( argiewe)	Kies Maand
Junie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 September 2013 Julie 2013 Junie 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010 wie lees?	Seegogga se Bloggie	The Twenty Ten Theme.	Blog at WordPress.com.
Seegogga se Bloggie	Blog at WordPress.com. The Twenty Ten Theme.	Follow
Follow “Seegogga se Bloggie”